CELEX: 32015D0137
Language: sk
Date: 2015-01-26 00:00:00
Title: Rozhodnutie Rady (EÚ) 2015/137 z  26. januára 2015 , ktorým sa predlžuje funkčné obdobie podpredsedu Úradu pre harmonizáciu vnútorného trhu (ochranné známky a vzory) a dvoch predsedov odvolacích senátov Úradu pre harmonizáciu vnútorného trhu (ochranné známky a vzory)

29.1.2015   
            
            
               SK
            
            
               Úradný vestník Európskej únie
            
            
               L 23/17
            
         ROZHODNUTIE RADY (EÚ) 2015/137
   z 26. januára 2015,
   ktorým sa predlžuje funkčné obdobie podpredsedu Úradu pre harmonizáciu vnútorného trhu (ochranné známky a vzory) a dvoch predsedov odvolacích senátov Úradu pre harmonizáciu vnútorného trhu (ochranné známky a vzory)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 207/2009 z 26. februára 2009 o ochrannej známke Spoločenstva (1), a najmä na jeho články 125 a 136,
   keďže:
   
               (1)
            
            
               Správna rada Úradu pre harmonizáciu vnútorného trhu (ochranné známky a vzory) (ďalej len „úrad“) predložila 18. novembra 2014 Rade návrhy na predĺženie funkčného obdobia podpredsedu úradu a dvoch predsedov odvolacích senátov úradu.
            
         
               (2)
            
            
               Funkčné obdobie pána Christiana ARCHAMBEAUA ako podpredsedu úradu a pána Tomása DE LAS HERASA a pána Detlefa SCHENNENA ako predsedov odvolacích senátov úradu by sa malo predĺžiť o dobu 5 rokov alebo do dosiahnutia dôchodkového veku, ak sa dôchodkový vek dosiahne počas nového funkčného obdobia,
            
         PRIJALA TOTO ROZHODNUTIE:
   Článok 1
   Funkčné obdobie pána Christiana ARCHAMBEAUA ako podpredsedu úradu sa týmto predlžuje na obdobie od 1. decembra 2015 do 30. novembra 2020 alebo do dosiahnutia dôchodkového veku, ak sa dôchodkový vek dosiahne počas nového funkčného obdobia.
   Článok 2
   Funkčné obdobie pána Tomása DE LAS HERASA ako predsedu odvolacieho senátu úradu sa týmto predlžuje na obdobie od 1. marca 2016 do 28. februára 2021 alebo do dosiahnutia dôchodkového veku, ak sa dôchodkový vek dosiahne počas nového funkčného obdobia.
   Článok 3
   Funkčné obdobie pána Detlefa SCHENNENA ako predsedu odvolacieho senátu úradu sa týmto predlžuje na obdobie od 1. novembra 2015 do 31. októbra 2020 alebo do dosiahnutia dôchodkového veku, ak sa dôchodkový vek dosiahne počas nového funkčného obdobia.
   Článok 4
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 26. januára 2015
      
         
            Za Radu
         
         
            predseda
         
         J. DŪKLAVS
      
   
   
      (1)  Ú. v. EÚ L 78, 24.3.2009, s. 1.